กฎ ก.พ. ว่าด้วยการสั่งให้ข้าราชการพลเรือนสามัญออกจากราชการกรณีสมัครไปปฏิบัติงานใด ๆ ตามความประสงค์ของทางราชการ พ.ศ. 2553

กฎ ก
กฎ ก.พ.
ว่าด้วยการสั่งให้ข้าราชการพลเรือนสามัญออกจากราชการกรณีสมัครไปปฏิบัติงานใด
ๆ
ตามความประสงค์ของทางราชการ
พ.ศ. ๒๕๕๓
 

อาศัยอำนาจตามความในมาตรา
๘ (๕) และมาตรา ๑๑๐ วรรคสอง แห่งพระราชบัญญัติระเบียบข้าราชการพลเรือน พ.ศ. ๒๕๕๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.พ.
โดยอนุมัติคณะรัฐมนตรี จึงออกกฎ ก.พ. ไว้ ดังต่อไปนี้

ข้อ
๑[๑]
กฎ ก.พ.
นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒ การสั่งให้ข้าราชการพลเรือนสามัญออกจากราชการเพื่อรับบำเหน็จบำนาญเหตุทดแทนสำหรับกรณีที่ไปปฏิบัติงานใด
ๆ ตามความประสงค์ของทางราชการ ตามมาตรา ๑๑๐ (๒) ให้สั่งได้เฉพาะการไปปฏิบัติงานในหน่วยงาน
ดังต่อไปนี้
(๑)
รัฐวิสาหกิจ
(๒)
องค์การมหาชน
(๓)
หน่วยบริการรูปแบบพิเศษ
(๔)
หน่วยงานของรัฐที่จัดตั้งขึ้นตามกฎหมายเฉพาะ
(๕)
หน่วยงานของรัฐที่จัดตั้งขึ้นตามมติคณะรัฐมนตรี
(๖)
หน่วยงานอื่นตามที่ ก.พ. กำหนด
หน่วยงานตามวรรคหนึ่งต้องเป็นหน่วยงานที่จัดตั้งใหม่เป็นเวลาไม่เกินห้าปี

ข้อ
๓ การไปปฏิบัติงานตามความประสงค์ของทางราชการตามกฎ
ก.พ. นี้ หมายถึง การไปปฏิบัติงานตามความประสงค์ร่วมกันของหน่วยงานต้นสังกัดและหน่วยงานตามข้อ
๒ และต้องเป็นไปเพื่อประโยชน์ของทางราชการ โดยอาจเป็นไปเพื่อประโยชน์ของหน่วยงานต้นสังกัด
หน่วยงานตามข้อ ๒ หรือเป็นไปเพื่อประโยชน์ของทางราชการโดยรวมก็ได้

ข้อ
๔ การสั่งให้ข้าราชการพลเรือนสามัญผู้ใดออกจากราชการเพื่อไปปฏิบัติงานใด
ๆ ตามความประสงค์ของทางราชการตามกฎ ก.พ. นี้
ให้สั่งได้เมื่อข้าราชการพลเรือนสามัญผู้นั้น
(๑)
ได้แสดงความสมัครใจเป็นลายลักษณ์อักษร
(๒)
มีคุณสมบัติ ดังต่อไปนี้
(ก)
มีอายุไม่ถึงห้าสิบปีบริบูรณ์
(ข)
มีระยะเวลาในการรับราชการมาแล้วไม่น้อยกว่าห้าปี
(๓)
ไม่มีลักษณะต้องห้าม ดังต่อไปนี้
(ก)
อยู่ระหว่างถูกดำเนินการทางวินัย
(ข)
อยู่ระหว่างรับราชการชดใช้ทุน
ในกรณีที่มีเหตุผลความจำเป็นเพื่อประโยชน์ของทางราชการ
ก.พ. จะพิจารณายกเว้นคุณสมบัติหรือลักษณะต้องห้ามตามวรรคหนึ่ง
ให้เป็นการเฉพาะรายก็ได้


ให้ไว้ ณ วันที่ ๗
เมษายน พ.ศ. ๒๕๕๓
อภิสิทธิ์ เวชชาชีวะ
นายกรัฐมนตรี
ประธาน ก.พ.
หมายเหตุ :-
เหตุผลในการประกาศใช้กฎ ก.พ. ฉบับนี้ คือ โดยที่มาตรา ๑๑๐ (๒)
แห่งพระราชบัญญัติระเบียบข้าราชการพลเรือน พ.ศ. ๒๕๕๑
บัญญัติให้ผู้บังคับบัญชาซึ่งมีอำนาจสั่งบรรจุตามมาตรา ๕๗ มีอำนาจสั่งให้ข้าราชการพลเรือนสามัญออกจากราชการเพื่อรับบำเหน็จบำนาญเหตุทดแทนตามกฎหมายว่าด้วยบำเหน็จบำนาญข้าราชการ
กรณีเมื่อข้าราชการพลเรือนสามัญผู้ใดสมัครไปปฏิบัติงานใด ๆ
ตามความประสงค์ของทางราชการ
และวรรคสองบัญญัติให้การสั่งให้ออกจากราชการในกรณีดังกล่าวให้เป็นไปตามที่กำหนดในกฎ
ก.พ. จึงจำเป็นต้องออกกฎ ก.พ. นี้

















































[๑] ราชกิจจานุเบกษา เล่ม
๑๒๗/ตอนที่ ๒๘ ก/หน้า ๒๘/๓๐ เมษายน ๒๕๕๓